《夷白先生令咏庭树喜鹊》
明代·谢肃

清风舒旭日，双鹊鸣相和。不惜辞野木，唯愿巢庭柯。

主人诚爱物，琼林亦婆娑。高栖有垂荫，低濯无张罗。

饥啄月丘粟，渴饮玉池波。养此侯印质，伤彼月树歌。

衔梁非偶尔，送喜夫如何。夫人巳咏德，织女将填河。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。